Шчыра вітаў прысутных старшыня райвыканкама Мікалай Кенда. Ён асоба падкрэсліў важнасць удзелу прыватных структур у функцыянаванні і развіцці эканомікі Кобрыншчыны. Паводле апошніх даных, у раёне зарэгістравана 2809 суб’ектаў малога і сярэдняга бізнесу, дзейнічаюць 59 фермерскіх гаспадарак. Летась намаганнямі прадпрымальнікаў былі адкрыты 1432 рабочыя месцы, 62 новыя камерцыйныя структуры. Экспартныя пастаўкі тавараў шэрагу кобрынскіх прыватных арганізацый ажыццяўляюцца ў 29 краін свету. Дзякуючы адлічэнням бізнесменаў мясцовы бюджэт за мінулы год папоўніўся больш чым на 45 млрд. рублёў. Галоўным прыярытэтам дзелавых колаў Кобрыншчыны было і застаецца стварэнне сучасных высокатэхналагічных вытворчасцяў, максімальнае скарачэнне імпарту прадукцыі. Мікалай Аляксеевіч аўтарытэтна заявіў, што выканаўчая ўлада заўсёды з’яўляецца надзейным партнёрам малога і сярэдняга бізнесу, імкнецца аказаць неабходную дапамогу, падтрымаць любую канструктыўную ініцыятыву.